Sceloporus horridus

Sceloporus horridus é unha especie de saurópsido escamoso da familia Phrynosomatidae endémica de México.

 Hábitos 
Aliméntase de pequenos artrópodos, principalmente formigas, grilos e escaravellos, polo que xogan un rol importante no control biolóxico destes insectos. Os individuos presentan unha conduta de forraxeo pasivo, é dicir, agardan a que as presas se acheguen para cazalas no canto de buscalas activamente.

Son de hábitos diúrnos e xeralmente saxícolas (é frecuente atopalos sobre as rochas), aínda que tamén son comúns sobre árbores e no chan.

 Notas 

Categoría:Animais descritos en 1834
Categoría:Réptiles de México
Categoría:Fauna endémica de México